ΓΡΑΠΤΗ ΕΡΩΤΗΣΗ E-0431/00

υποβολή: Patricia McKenna (Verts/ALE) προς την Επιτροπή

(23 Φεβρουαρίου 2000)

Θέμα: Περιβαλλοντικός αντίκτυπος της αναδάσωσης, της αξιοποίησης γαιών και της εξαγωγής τύρφης

Έχει λάβει η Επιτροπή μέτρα για να εξασφαλίσει ότι η οδηγία του Συμβουλίου 85/337/ΕΟΚ(1) περί περιβαλλοντικού αντίκτυπου ορισμένων δημόσιων και ιδιωτικών σχεδίων επί του περιβάλλοντος θα τηρηθεί σ' ό,τι αφορά τη χρήση των προσεχών κοινοτικών επιχορηγήσεων; Στην περίπτωση της Ιρλανδίας, τι μέτρα

έχει λάβει ο Επίτροπος Περιφερειακής Ανάπτυξης για να εξασφαλίσει ότι οι προσεχείς κοινοτικές επιχορηγήσεις δεν θα οδηγήσουν σε περαιτέρω παραβιάσεις της οδηγίας αυτής, όπως ορίζεται στην απόφαση του Δικαστηρίου κατά της Ιρλανδίας της 21ης Σεπτεμβρίου 1999 [C-392/96] σχετικά με τον περιβαλλοντικό αντίκτυπο της αναδάσωσης, της αξιοποίησης γαιών και της εξαγωγής τύρφης.

Ιδιαίτερη ανησυχία προκαλούν οι δασοκομικές πρωτοβουλίες μικρής κλίμακας τις οποίες προωθούν οι ιρλανδικές αρχές στο πλαίσιο του Σχεδίου Περιβαλλοντικής Προστασίας της Υπαίθρου, οι οποίες θα χρηματοδοτήσουν τη φύτευση εμπορικών μονοκαλλιεργειών μη ντόπιων ειδών από μικρούς καλλιεργητές με τον επακόλουθο τεμαχισμό της ντόπιας βιοποικιλότητας, η οποία ήδη πιέζεται σοβαρά από την ταχεία οικονομική ανάπτυξη των αγροτικών περιοχών. Συγκεκριμένα, η απόφαση του Δικαστηρίου επισημαίνει ότι ακόμα και τα σχέδια μικρής κλίμακας μπορούν να έχουν σημαντικές επιπτώσεις στο περιβάλλον mldr όπου, λόγω της φύσης του,πάρχει κίνδυνος να προκληθεί ουσιαστική ή αμετάκλητη αλλαγή σ' εκείνους τους περιβαλλοντικούς παράγοντες, άσχετα από το μέγεθός της.

Δεδομένου ότι ο Ιρλανδός Υπουργός Περιβάλλοντος ανακοίνωσε στην Ιρλανδικής Βουλή σε απάντηση σε γραπτές ερωτήσεις βουλευτών στις 9 Νοεμβρίου 1999 ότι δεν ήταν σε θέση να αναφέρει τι τροποποιήσεις χρειάζονταν στις εθνικές διαδικασίες για ναπάρξει συμμόρφωση προς την απόφαση του Δικαστηρίου κατά της Ιρλανδίας, θα μπορούσε η Επιτροπή να εξασφαλίσει ότι ο ιρλανδικός μηχανισμός λήψεως αποφάσεων θα συμμορφωθεί προς την εν λόγω απόφαση και ότι θα προβλεφθούν οι ενδεδειγμένες διαδικασίες πριν εγκριθεί οποιαδήποτε περαιτέρω κοινοτική στήριξη για τις δραστηριότητες αυτές;

(1) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(6 Απριλίου 2000)

Σχετικά με τη χρήση των κοινοτικών ταμείων γενικά, η Επιτροπή γνωρίζει τη σημασία της τήρησης της οδηγίας 85/337/ΕΟΚ του Συμβουλίου για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1).

Όσον αφορά την Ιρλανδία, η μελλοντική κοινοτική χρηματοδότηση είναι πιθανόν να έχει σημασία μόνο για μία από τις τρεις κατηγορίες έργων που μνημονεύονται από το Αξιότιμο Μέλος του Κοινοβουλίου, δηλαδή της αναδάσωσης. Για τη συγκεκριμένη κατηγορία, οι ιρλανδικές αρχές πρότειναν στο Εθνικό τους Σχέδιο Ανάπτυξης και στο Σχέδιο Αγροτικής Ανάπτυξης σημαντική κοινοτική επιχορήγηση, κυρίως βάσει του κανονισμού για την αγροτική ανάπτυξη (κανονισμός (ΕΚ) αριθ. 1257/1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2)) αλλά επίσης σύμφωνα με τον κανονισμό για τα διαρθρωτικά ταμεία (κανονισμός (ΕΚ) αριθ. 1260 περί γενικών διατάξεων για τα διαρθρωτικά ταμεία(3)). Εντούτοις, οι αποφάσεις της Επιτροπής για τη χρηματοδότηση του σχετικού ιρλανδικού σχεδίου και προγραμμάτων δεν έχουν ακόμη ληφθεί. Οιεσδήποτε αποφάσεις της Επιτροπής θα λαμβάνουνπόψη τις απαιτήσεις και των δύο κανονισμών.

Στο πλαίσιο αυτό, εφιστάται η προσοχή του Αξιότιμου Μέλους του Κοινοβουλίου στο άρθρο 37 παράγραφος 1 του κανονισμού για την αγροτική ανάπτυξη, ο οποίος προβλέπει ότι θα παρέχεταιποστήριξη στην αγροτική ανάπτυξη μόνο για μέτρα που συμμορφούνται με την κοινοτική νομοθεσία. Όσον αφορά τον κανονισμό περί διαρθρωτικών ταμείων, εφιστάται η προσοχή της στο άρθρο 12, το οποίο προβλέπει ότι οι επιχειρήσεις που χρηματοδοτούνται από τα ταμεία πρέπει να συμφωνούν με τους κοινοτικούς κανόνες περιβαλλοντικής προστασίας και στο άρθρο 41 παράγραφος β του κανονισμού, το οποίο προβλέπει ότι μια εκ των προτέρων περιβαλλοντική εκτίμηση θα καθορίζει τα μέτρα διασφάλισης της συμμόρφωσης με τους κοινοτικούς κανόνες για το περιβάλλον.

Τέλος, η Επιτροπή ενημερώνει το Αξιότιμο Μέλος του Κοινοβουλίου ότι, κατόπιν της απόφασης του Δικαστηρίου στην οποία αναφέρεται, έστειλε επιστολή στις ιρλανδικές αρχές ζητώντας από αυτές πληροφορίες σχετικά με τον τρόπο με τον οποίο η Ιρλανδία προτίθεται να συμμορφωθεί σχετικά με τις προαναφερθείσες τρεις κατηγορίες έργων. Οι ιρλανδικές αρχές απάντησαν ότι πρόθεσή τους είναι να εγκρίνουν νέα νομοθεσία για τον χωροταξικό σχεδιασμό. Δυστυχώς, η εν λόγω νέα νομοθεσία δεν έχει ακόμη εγκριθεί ή προωθηθεί στην Επιτροπή.

(1) ΕΕ L 175 της 5.7.1985.

(2) ΕΕ L 160 της 26.6.1999.

(3) ΕΕ L 161 της 26.6.1999.